Diari Oficial de la Generalitat Valenciana


Sumari del DOGV 5353, del 25-09-2006 (2006/10846)

Informació pública de l'aprovació de les bases particulars reguladores de la gestió indirecta del programa d'actuació integrada de la unitat d'execució UER-1.2 del sector PP1-1 i del concurs de licitació.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5353

Data del DOGV
:   25-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10819


Organisme emissor
:   Ajuntament d'Alginet

Tipus de document
:   Anunci

Informació pública de l'aprovació de les bases particulars reguladores de la gestió indirecta del programa d'actuació integrada de la unitat d'execució UER-1.2 del sector PP1-1 i del concurs de licitació. [2006/F10929]  
De conformitat amb el que disposa l'article 132 de la Llei 16/2005, de 30 de desembre, Urbanística Valenciana, així com l'article 291, apartats 1 i 2, del Decret 67/2006, de 12 de maig, del Consell, pel que s'aprova el Reglament d'Ordenació i Gestió Territorial i Urbanística, i havent-se enviat la publicació de l'anunci del concurs de licitació del programa d'actuació integrada de la unitat d'execució UER-1.2 del sector PP1-1, al Diari Oficial de la Unió Europea amb data 13 de setembre del 2006, es fa públic l'acord del ple de la corporació de 27 de juliol del 2006, que es va acordar el següent:  
3.5. Programa d'actuació integral de la unitat d'execució UER-1.2 del sector PP1-1 d'Alginet: inici del procediment per a la gestió indirecta, aprovació de les bases particulars i publicació d'anunci de concurs.  
«Primer. Iniciar el procediment per a la gestió indirecta del programa d'actuació integrada de la unitat d'execució UEI-1.2. del sector PPI-1 d'Alginet per interessar al municipi urbanitzar completament la unitat d'execució referida.  
Segon. Acordar que regisquen supletòriament les bases generals de l'annex II del Decret 67/2006, de 12 de maig, en tant este municipi no haja aprovat per mitjà d'ordenança les seues pròpies bases generals.  
Tercer. Aprovar les bases particulars reguladores de la gestió indirecta del programa d'actuació integrada de la unitat d'execució UEI-1.2. del sector PPI-1 d'Alginet i procedir a l'anunci d'estes en el Diari Oficial de la Generalitat Valenciana. Es produïxen des de la publicació, conforme a l'article 289 del Decret 67/2006, els efectes suspensius de l'atorgament de llicències a què es referix l'article 101.2 de la Llei Urbanística Valenciana, la qual cosa implicarà igualment la suspensió dels acords aprovatoris de nous programes en la zona afectada.  
Quart. Acordar la publicació de l'anunci de concurs amb el contingut següent:  
a) Entitat local adjudicadora «Ajuntament d'Alginet», amb domicili en la plaça País Valencià, núm. 1, 46914, d'Alginet. La direcció electrònica és la següent: vocrjylyfu@afujmmv.aq. Es podrà consultar la documentació relativa al concurs en la pàgina d'internet de l'ajuntament: www.alginet.es.  
b) Les bases generals seran les de l'annex II del Decret 67/2006, de 12 de maig, en tant este municipi no haja aprovat per mitjà d'ordenança les seues pròpies bases generals. Les bases particulars reguladores de la gestió indirecta del programa d'actuació integrada de la unitat d'execució UEI-1.2. del sector PPI-1 d'Alginet són les aprovades per l'Ajuntament en Ple en sessió de 27 de juliol del 2006. Es podrà obtindre una exemplar d'estes en el departament de Secretaria de l'Ajuntament d'Alginet, en horari d'atenció al públic i consultar-se en la web de l'ajuntament.  
c) Les proposicions hauran de presentar-se en el registre general de l'Ajuntament d'Alginet, o d'acord amb el que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. D'acord amb el que establix l'article 36 de la Llei 30/1992, de 26 de novembre, de Règim Jurídic de les Administracions Públiques o del Procediment Administratiu Comú, les proposicions podran presentar-se en valencià o en castellà i hauran d'ajustar-se al que establix la clàusula XII i concordants de les bases particulars.  
d) La documentació acreditativa del compliment de solvència tècnica, econòmica i financera, que s'exigix és l'establida en les clàusules IX i X de les bases particulars de conformitat amb els articles 122 i 123 de la LUV 16/2005 i 301 del Decret 67/2006.  
e) La documentació que presente cada concursant especificarà amb claredat la que siga susceptible de valoració per a l'adjudicació del programa, que es distingirà de la resta, atenent el que establixen les clàusules XII i XV. Els concursants hauran d'incorporar a les seues propostes de programa una acta notarial acreditativa del sotmetiment a informació pública dels documents assenyalats en les lletres a, f, i si procedix, k, de l'article 126 de la LUV, en el termini d'un mes.  
f) Assenyalar que no s'admetran variants sobre aquells elements de les prescripcions tècniques que es determinen excepte allò disposat per la clàusula II de les bases particulars.  
g) Els criteris objectius d'adjudicació del programa d'actuació integrada, especificats per orde decreixent d'importància, incloent la seua ponderació, seran els establits en la clàusula XV de les bases particulars.  
h) La garantia provisional serà equivalent al 2% del pressupost d'1,2 milions d'euros estimat de les càrregues d'urbanització, i ascendix a 24.000 € (vint-i-quatre mil euros).  
i) L'import de la garantia definitiva que haurà de depositar l'adjudicatari del programa per un mínim del 10% del valor de les càrregues d'urbanització, per mitjà de garantia financera o real prestada i mantinguda per l'urbanitzador.  
Este anunci s'inserirà, d'acord amb l'article 132.2 de la Llei Urbanística Valenciana i l'article 291 del Decret 67/2006, en el tauler d'anuncis de l'ajuntament, en el Diari Oficial de la Unió Europea i en el Diari Oficial de la Generalitat Valenciana, este últim dins dels dos dies següents a la remissió de l'anunci al Diari Oficial de la Unió Europea.  
Cinqué. Advertir els interessats que les proposicions per a participar en el concurs, acompanyades de la documentació a què es referix l'article 133.1 de la Llei Urbanística Valenciana, hauran de presentar-se en un termini no inferior a tres mesos a partir de la data de l'enviament de l'anunci de concurs al Diari Oficial de la Unió Europea, havent de presentar-se en sobres separats la documentació assenyalada en l'apartat primer de l'article 133 de la Llei Urbanística Valenciana i la que corresponga a l'alternativa tècnica i la proposició juridicoeconòmica. Així mateix els concursants hauran d'incorporar a les seues propostes de programes una acta notarial acreditativa del sotmetiment a informació pública dels documents assenyalats en les lletres a, f i, si procedix, k de l'article 126 de la referida llei. Abans de la publicació de l'anunci d'informació pública, els concursants hauran d'haver remés avís de l'inici del procediment de gestió indirecta del programa d'actuació integrada al domicili fiscal de què consten en el cadastre com a titulars dels drets afectats per l'actuació proposada en els termes de l'article 134, apartat 4t de la Llei Urbanística Valenciana.»  
Alginet, 14 de setembre de 2006.. L'alcaldessa: Celeste García Estarlich.